**ΤΙΤΛΟΣ:** Πρώτος κύκλος επιμόρφωσης ΕRASMUS+ για εκπαιδευτικούς του 1ου Δημοτικού Σχολείου Αλεξάνδρειας στο Βερολίνο.

Το 1ο Δημοτικό Σχολείο συμμετέχει σε πρόγραμμα Βασικής Δράσης ΚΑ1 (Μαθησιακή κινητικότητα -κινητικότητα προσωπικού σχολικής εκπαίδευσης) με τίτλο: «Διαχείριση της διαφορετικότητας, διαφοροποίηση της διοίκησης» και κωδικό 2019-1-EL-KA101-061487 διάρκειας από 01/09/2019 έως 30/11/2020.

Η νόμιμη εκπρόσωπος του 1ου Δημοτικού Σχολείου, καθηγήτρια φυσικής αγωγής Μουσαφίρη Κυριακή και η καθηγήτρια Πληροφορικής Μπουτσικούδη Ελένη στα πλαίσια του προγράμματος και της 1ης ροής, επισκέφτηκαν το Βερολίνο και παρακολούθησαν το εκπαιδευτικό πρόγραμμα **«Embracing Diversity, Preventing Violence -Αποδεχόμαστε τη διαφορετικότητα, προλαβαίνουμε τη βία» με Οργανωτικό φορέα Europass – Teacher Academy από τις 28/10/2019 έως 2/11/2019.**

**Στόχος αρχικά ήταν η γνωριμία με το γερμανικό εκπαιδευτικό σύστημα με επιτυχημένη ενσωμάτωση μεταναστών μέσα από διαλέξεις και βιωματικά εργαστήρια με κύρια θεματική ενότητα την διαπολιτισμικότητα.**

**Συγκεκριμένα παρουσιάστηκαν νέες μέθοδοι στην διαχείριση της πολυπολιτισμικής τάξης, της διαφορετικότητας με πρακτικές μεθόδους επικεντρώνοντας σε ενεργητικές μεθόδους μάθησης. Δόθηκε η ευκαιρία στις συμμετέχουσες να γνωρίσουν παραδείγματα διαφόρων διδακτικών και μεθόδων που συνδέονται με τα θέματα πολυμορφίας και κοινωνικής ενταξιακής μάθησης. Τέλος διδάχτηκαν στρατηγικές ενδυνάμωσης και στρατηγικές anti-bias.**

**Εν κατακλείδι δόθηκε η δυνατότητα να διευρυνθούν οι ορίζοντες των εκπαιδευτικών και του Σχολείου εντέλει που είναι ο τελικός αποδέκτης, μέσα από την γνωριμία με συναδέλφους απ’ όλη την Ευρώπη, που μοιράζονται κοινά βιώματα, μέσα από ανταλλαγή απόψεων, εμπειριών και καλών πρακτικών.**

**Η συντονίστρια**

**Μουσαφίρη Κυριακή**











